Izomgolf 350 lóval – Abt Golf R - Stílusos autók
Stílusos autók Stilusosautok2019. 05. 04.
Izomgolf 350 lóval – Abt Golf R
Stilusosautok2019. máj 04.
Valamikor 10 éve, még a VI-os Golf idején a VW vásárlók túl puhánynak találták a GTI szériát. A Hot Hatch kategória megteremtője elkényelmesedett, elnehezedett. Akkoriban találta ki a VW az R szériát, ami azóta visszahozta a GTI-k ragyogását és mára külön részleggé nőtte ki magát a VW-n belül. Az Abt tuningcég is a Golf VII R-t vette alapul legújabb izomautójához.
A Golf R már magában sem gyenge autó. Az Abt azonban tett róla, hogy ne legyen párja. Az AEC – vagyis Abt Engine Control egység normál 300-ról 350 lóra növeli a teljesítményt, a maximális forgatónyomaték 400-ról 440 Nm-re növekedett. Abt rúgókkal és állítható felfüggesztéssel, lengéscsillapítóval pedig még a legkanyargósabb versenypályát is magabiztosan fekszi a Golf R.
Természetesen a szemnek is kedvez a csomag, hiszen csillogó fekete fényezést és többféle felnit is választhatnak az ügyfelek 18,19, és 20” méretben.